﻿ Златен кукер - София - Международен фестивал на анимационния филм
2013'та година Презентация на...
Златен Кукер Networking | Вход свободен
08 май, сряда, 19:00, Съюз на архитектите в България, зала 1, ет.1.
Хайде да се опознаем!
Нетуъркингът се гради върху основата на нови контакти и среща с непознати, което винаги се оказва забавно. Запознайте с нови хора, за които анимацията е професия, споделете с какво се занимавате и увеличете кръга от познати. Само елате и се забавлявайте. С нетърпение очакваме да се запознаем лично. Очакваме международни гости.
‘Вечер на американската анимация‘ гост лектори: Елиза Иванова, Антони Христов и Румен Петков
Също като филм с различни сюжетни линии, където историите на героите се преплитат в даден момент и тук съдбите на трима българи се свързват по някаква случайност, и то не в България, а в Съединените щати. Румен заминава за САЩ през 90те години на миналия век. Прави успешна кариера на режисьор на поредица от епизоди на сериали като „Том и Джери“, „Джони Браво“, „Лабораторията на Декстър“, „Крава и Пиле“ и др. От 1998г., паралелно с работата си по проекти, преподава и режисура на анимационни филми в института CalArts, където среща своята студентка Елиза. През 2010г. тя завършва бакалавърската си програма по създаване на анимационни герои. В тя момента работи в студията по анимация на Пиксар. Досега Елиза е участвала с три пълнометражни филма ‚Коли 2‘, ‚Храбро сърце‘ и ‚Училище за чудовища‘, чиято премиера ще бъде през лятото на 2013г. Колега на Елиза в Пиксар е Антони Христов. Той напуска България през 80те години на миналия век и прави кариера в най-добрите анимационни студия като Walt Disney и Warner Bros. От 2000г. насам е в Пиксар, където е творчески директор на ‚Търсенето на Немо‘, ‚Wall. E’, продуктов дизайнер на редица други проекти, преподавател в Академията за изкуства в Сан Франциско. Заповядайте на една лична среща с Елиза, Румен и Антони, за да научите повече за пътя, по който са вървяли и какви са бъдещите им планове.
Ако сте изпуснали шанса си да се запознаете с Елиза и Антони в Бетахаус, имате още една възможност да го направите в петък, 10 май, този път на една професионално ориентирана дискусия.
Детски фестивал | Вход свободен за деца
11 май, събота, 10:00, Съюз на архитектите в България
С много забавни игри, творчески задачи и прожекции на филми ще отбележим фестивала на децата на София.
2012'та година Презентация на...
ПРЕЗЕНТАЦИЯ НА WWF - БЪЛГАРИЯ
12 юни, вторник, от 14 ч. в Унгарски Културен Институт
Климатичните промени - какво може да направи всеки от нас
“Осиновяването” на редки животински видове - как да помогнем на българската дива природа
Лектори: Константин Иванов, координатор комуникации, WWF - България
Георги Стефанов, експерт климатични промени, WWF - България
Презентация: Вера Нойбауер (Чехия / Обединено Кралство) 12 и 13 юни, от 16 ч. в НАТФИЗ
Филми на Вера Нойбауер участващи в специалната програма на фестивала:
12.06. 2012 НАТФИЗ 16.00 ч
13.06. 2012 НАТФИЗ 16.00 h
Презентация студио Се-Ма-Фор (Полша) 13 юни, сряда, от 20:30 ч. в Полски Институт – София
13.06. 2012 Полски Институт 20.30 ч
Томаш Новак ще представи най-новите филми от полската анимация произведени от Се-Ма-Фор студио, както и кукли използвани в някои от тях. След представянето ще имате възможността да гледате специална селекция, включваща наградения с Оскар филм “Петя и вълкът” на Сузи Темпълтън.